ORATIO. Deus qui beato Odiloni super gregis tui dedisti vigilare custodiam, da familiæ tuæ quæsumus, vt eius informetur exemplis, cuius est instituta doctrinis. Per Dominum. SECRETA. Oblatum tibi sacrificium, quæsumus Domine, beati Odilonis commendet oratio, quod nos  ab aduersitatibus muniat,  ad amorem tuum indesinenter accendat. Per Dominum. POST-COMMVNIO. Da quæsumus omnipotens Deus, vt intercedente B. Odilone confessore tuo, quos pondus proprij reatus aggrauat, cœlestis mensæ vigor attollat. Per Dominum. SVPER POPVLVM. Da quæsumus omnipotens Deus, per beati Odilonis ad te vestigia tendere, cuius nos magisterio dignatus es erudire. Per Dominum.